

**Translated Script – Burarra**

**How to make payments using BPAY, transfer funds and direct debit – Animated Video**

**Ny-yinmiya barra ny-jarlapa payments yuchim nyi-ni gunyuna BPAY, rrupiya miy-jeka nggula yi-gaba, o m-boy yi-gaba mun-jechinawa debit**

Mun-guna Enhanced Income Management, nginyipa ny-boy yuchim nyi-nega apps o mun-nginyipa online account yi-gaba BPAY, rrupiya miy-jeka nggula yi-gaba, o m-boy yi-gaba mun-jechinawa debit.

Ny-borruwa barra mun-nginyipa nup mu-yurra nggula rrupiya, mun-nginyipa account gu-guyinda.

Mun-gata nginyipa gala nup mu-yu nggula rrupiya, mun-gata payment jarra gala mun-yinmiya m-barrngumiya.

Mun-guna TCU eIM app o online account jama aburr-jirra gu-ngardapa wugipa wurra marr mu-werrangga account butula.

Gunyuna aburr-ngunyjangunyja barra yanma yuchim nguburr-ni barra SmartCard eIM app.

**Nyinmiya barra miy-jeka nggula rrupiya rrapa ny-jarlapa payments yuchim nyi-nega BPAY**

Gu-yinpa gunyuna login nyi-nega barra SmartCard eIM app yi-gaba mobile phone ana-guyinda, rrowiya gunyuna ‘Transfer & BPAY’ gun-mawanga gun-nika.

Yuchim nega ‘Transfer’ gun-nika option lika miy-jeka nggula rrupiya m-boy yi-gaba gu-werrangga Enhanced Income Management accounts.

Nginyipa ma BSB rrapa account mun-nika details, barra ana-nga nginyipa jal nyi-nirra nyu rrupiya.

Yuchim ni ‘Internal option’ barra miy-jeka nula, minypa ngatipa wugipa BSB nyirri-dimanga.

Mun-gata n-dimanga mun-nerrangga BSB namba, yuchim nega ‘External’.

Nginyipa barra ny-barnja barra an-nerranga an-gugaliya an-nelangga, account namba rrapa mu-yinmiyapa barra nginyipa nyu.

Gun-nardiya gugu nginyipa nyi-na barra nggula details gun-mola. Ny-jata nginyipa ny-jerrma barra rrupiya yi-gaba ana-werrangga mun-nika an-gugaliya, gala barrwa mu-yinmiya muna-jeka nggula.

Jaga ny-jana barra nula an-gugaliya mun-nika account details rrapa burreya yuchim nyi-nega ana-barlpa.

Gun-gata gu-lebiyana nggula, bu ‘Enter’ rrapa mun-nginyipa payment barra yi-gaba m-boy barra nula an-gugaliya nginyipa ny-jurrmurra details nula.

Mun-gata ny-jerrma barra rrupiya account gu-guyinda gala nipa murda mun-nika Enhanced Income Management account, wurra nginyipa burr-wenggana gunyuna 1800 252 604.

Murda BPAY option marn.gi bi-negarra barra n-dowiya BPAY transactions.

Nginyipa barnja gunyuna biller code gu-guyinda rrapa reference namba barra mu-yinpa rrupiya burr-wu.

Nginyipa barra n-dowiya barra mun-gata payment murda gugu ny-jarlapa gunyuniya, nuwurra o n-dowiya barra ‘Recurring’ mun-gata mun-guna regular payment mu-jarlapiya barra weekly, fortnightly o monthly.

Mun-gata payment mu-jarlapiya barra burraya, gurrma gurda date nginyipa jal rrupiya barra bubu-wu ny-ma nyorkiya.

Murda payment gun-nika recurring, nginyipa barra ny-jarlapa start rrapa end date nula, rrupiya barra paid mu-nega barra wolawolapa nuwurra jal nyi-nega barra pay nyi-ni.

Gurda nyulebana, click bu ‘Enter’.

Mun-guna payments ny-jarlapuna, lika janguny nyi-na barra gu-ngurrja payment mun-mola guga.

Minyja nginyipa ny-jarlapuna payment nula, nuwurra miy-boy barra, gala nyinmiya janguny nyi-na nuwurra waypa payment mu-jarlapiya.

**Nyinmiya barra ny-jarlapa direct debit.**

Nginyipa burr-wenggana bank o business nginyipa jal nyi-nirra barra pay burr-nega rrapa burr-wu barra mun-nginyipa enhanced Income Management account namba rrapa BSB.

Nginyipa ny-barripa nggula mun-nginyipa Enhanced Income Management account namba rrapa BSB.

* mun-jonama mun-nginyipa SmartCard
* mun-nginyipa account statement
* an-gata mobile app o online account nuwurra waypa nginyipa log in nyi-nega, o
* gunyuna burr-wenggana 1800252604.

Ny-jata n-dimanga TCU SmartCard, burr-wenggana gunyuna 1800 828 232.

Gunyuna direct debit, gipa mu-ngoyurra ny-jarlapuna, yi-gaba ny-jaka barra enhanced Income Management account gurda, burr-wenggana bank o business nginyipa paying burr-negarra, gunyuna barra birripa guga mun-geka mu-nega guny-birripa records gu-guyinda.

Mun-gata muny-birripa records mun-geka mu-ni, mun-guna direct debit mu-yurtcha barra m-bamba, muna-bengga muna-yu mun-nginyipa Enhanced Income Management account gu-guyinda.

**Gun-gata nginyipa jal nyi-nirra gun-gugunggaja o barrwa janguny:**

* Gunyuna ny-boy Services Australia dot gov dot au forward slash SmartCard
* Wenggana gunyuna 1800 252 604 (nginyipa burr-wenggana barra interpreter nula nginyipa jal nyi-nirra an-ngardapa), o
* Burr-na ny-boy service centre.

**Ny-jata nginyipa n-dimanga TCU SmartCard:**

* Ny-boy gunyuna TCU dot com dot au forward slash SmartCard
* Wenggana TCU gunyuna 1800 828 232, o
* Burr-na ny-boy TCU branch.